Stećci u Banovići Selu
<s>Stećci u Banovići Selu,  opština Banovići,  Bosna i Hercegovina.</s><s>Stećci su nacionalni spomenik BiH.</s><s>Nacionalni spomenik čine dva stećka.</s>

<s>Lokacija 
U Banovići Selu, 12 km zapadno od grada, uz savremeno muslimansko groblje i spomenik palim borcima iz II svjetskog rata, nalaze se dva nadgrobna spomenika iz srednjeg vijeka.</s><s>Po jednom od njih, stećku Božićka Banovića, grad je dobio ime.</s><s>Na ovu lokaciju stećci su preneseni sa svoga izvornog mjesta radi eksploatacije Rudnika mrkog uglja Banovići.</s><s>Stećci stoje na krajnjem zapadnom dijelu uzvišenja.</s>

<s>Usora i Soli se spominju u titulama bosanskih vladara sve do propasti bosanske države.</s><s>Župa Dramešin(a), koja je pripadala oblasti Soli, spominje se u natpisu na stećku Božićka Banovića, u Banovići Selu.</s><s>Stećak se okvirno može datirati u drugu polovinu 14. stoljeća.</s>

<s>Opis 
 
Stećak Božićka Banovića je po obliku sljemenjak sa postoljem.</s><s>Dimenzije postolja su 2,20 x 1,00 x 0,20 m, a sljemenjaka 1,81 x 0,75 x 0,67 m. Kvalitetno je obrađen.</s><s>Orijentiran je u smjeru zapad – istok.</s><s>Ukrašen je i ima natpis.</s><s>Ukrasni motivi su tordirana vrpca na rubovima  i dvostruka spirala sa rozetom na istočnoj čeonoj strani.</s><s>Na bočnoj strani je natpis u pet redova, na bosanskoj ćirilici.</s><s>Transkripcija u cjelosti glasi:</s>

<s>Ovdje leži Božićko Banović, na svojoj plemenitoj zemlji i na Dramešini, a postaviše (stećak) Hlapac i ja Bogdan i ja Rajko s braćom.</s>

<s>Natpis je dobro očuvan i čitljiv.</s><s>Ovo je zasada najstariji, srednjovjekovni izvor u kome se spominje župa Dramešina.</s><s>Drugi stećak je takođe sljemenjak sa postoljem.</s><s>Ukrasni motivi su isti – tordirana vrpca na rubovima i dvostruke spirale sa rozetom na obje čeone strane.</s><s>Na bočnim stranama nema nikakvih ukrasa.</s><s>Sjeverna strana stećka je oštećena.</s>

<s>Literatura 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST
 Šefik Bešlagić, Sarajevo: Veselin Masleša, 1971.</s><s>STEĆCI, KATALOŠKO-TOPOGRAFSKI PREGLED</s>

<s>Reference</s>

<s>B
Nacionalni spomenici u Banovićima
Usora i Soli
Stećci sa natpisom</s>

